Працягвае здзіўляць Мастоўская раённая дзіцячая бібліятэка. Другакласнікам гімназіі № 1 і сярэдняй школы № 5 тут падаравалі 24 студзеня “Мультфеерверк”. Прагляд фільмаў паводле казак быў арганізаваны ў выглядзе літаратурнай “вандроўкі”. Ад станцыі да станцыі чытачы дабіраліся на аўтамабілі, самалёце і карабліку. А ў перапынках паміж гульнямі і конкурсамі дзяцей весялілі мультфільмы. Пасля нядаўняй пірацкай вечарынкі, пра якую мы пісалі ў мінулым аглядзе пошты, — “Мультфеерверк” — чарговы паўнацэнны квэст.